Isla Cockatoo

A isla Cockatoo (en anglés Cockatoo Island) ye una isla, declarada Patrimonio d'a Humanidat por a Unesco , localizada en o forcallo entre os ríos Parramatta y Lane Cove, en a badía de Sydney, en Sydney, Nueva Galas d'o Sud, Australia.

A isla Cockatoo ye a mas gran de cuantas islas d'a badía formadas por lomas de piedra panal, cubiertas d'antis mas por selvas, encara que actualment deforestadas. Orichinalment a isla se debantaba 18 m sobre o livel d'a mar y teneba una superficie de 12,9 ha, encara que fue estendillada dica as 17,9 ha y limpiada d'a mayor parti d'a suya vechetación.  Dita Wa-rea-mah por os aboríchens australianos que tradicionalment habitaban istas tierras antis d'a plegada d'os europeus, a isla pudo estar emplegada como base ta pescar, encara que no s'han trobau prebas fisicas de l'herencio aborichen en a isla. 

Entre 1839 y 1869, a isla Cockatoo fue emplegada como puesto ta internamiento de delincuents, mas que mas ta antigos convictos que heban tornau a delinquir en as colonias.  

A isla Cockatoo, incluyida en a lista de patrimonio nacional d'Australia, estió seu d'una d'as mayors atarazanas d'o país, que operó entre 1857 y 1991. O primer d'os dos diques ixutos fue construyiu por presos. La actividat industrial en a isla reamtó en 1992.

En zaguerías de marzo de 2005, a isla fue reubierta a o publico ta o "Festival Isla Cockatoo 2005". A isla ye chestionada dende 2001 por o Sydney Harbour Federation Trust que promueve a revitalización d'a isla como un atractivo d'o puerto, con l'actividat maritima comercial, eventos culturals y un camping operativo que s'ubrió en l'anyo 2008, a on se permite acampar y disfrutar d'instalacions fixas.

Hue, a isla Cockatoo conserva muitas remeranzas d'o suyo pasau. Grans tallers, diques, muelles, residencias y atros edificios conservan a textura d'o pasau industrial d'a isla. A isla s'ha convertido en un puesto popular ta veyer os fuegos artificials de cabo d'anyo. Se i plega a traviés d'un ferry, que ha incrementau os suyos servicios a la isla. A isla s'habilita toz os días ta estar vesitada y no cal bosar ta fer-lo. En Cockatoo se fan muitos eventos culturals, atrayendo a milenta de personas toz os anyos.

En chulio de 2010, os edificios d'a garchola fuoron inscritos por a Unesco como Patrimonio d'a Humanidat, World Heritage Committee inscribes seven cultural sites on World Heritage List. Patrimonio de la Humanidad de la Unesco. 27 d'agosto de 2010.

Referencias

 Vinclos externos 
 Pachina oficial d'a isla Cockatoo

Cockatoo
Categoría:Patrimonio d'a Humanidat en Australia